google/wiki40b huggingface dataset:
David N'Gog

Liverpool

N'Gog spilte sin første kamp for Liverpool i en treningskamp borte mot Villarreal 30. juli. Han skåret sitt første mål for klubben i en treningskamp borte mot Rangers 2. august med et skudd fra 15 meter. Han debuterte i Premier League i kampen mot Aston Villa, da han kom innpå som innbytter for Fernando Torres. N'Gog skårte sitt første mål i en obligatorisk kamp i en 3–1 sier over PSV Eindhoven i gruppespillet i Mesterligaen. N'Gog fikk sin første ligakamp fra start i et bortemøte mot Portsmouth den 7. februar 2009, og erstattet en småskadet «El Niño» som startet fra benken.
I sin første kamp fra start på Anfield den 3. mars 2009, klarte han å skåre ledermålet og sitt første seriemål for Liverpool, mot Sunderland FC, i en kamp som Liverpool til slutt vant 2-0. Etter kampen fikk han ros av manager Benitez som sa:«David N'Gog er en ung spiller som er helt ny her i klubben, men du kan se at han har kvaliteter. Jeg tror at han har en stor fremtid for oss.»11. april lagde han sitt andre seriemål for klubben da han fastsatte sluttresultatet til 4-0 hjemme på Anfield mot Blackburn på en heading.

Bolton

I løpet av sommeren 2011 på overgangsvinduets siste dag ble det klart at N'Gog var klar for Bolton Wanderers FC. Han fikk sin seriedebut for Bolton da han kom inn for Kevin Davies i 0-5 tapet hjemme mot Manchester United den 10. september 2011.
Stafett-VM i friidrett

Stafett-VM i friidrett (engelsk: IAAF World Relays) er en internasjonal friidrettskonkurranse som arrangeres av IAAF hvert andre år, der lagene konkurrerer i stafettøvelser som ikke er en del av det olympiske programmet.
De første utgavene av konkurransen ble arrangert på Thomas Robinson Stadium i Nassau på Bahamas. Konkurransen var opprinnelig tenkt å være årlig, men ble senere besluttet å være toårlig. Den arrangeres samme år som VM i friidrett, og er en av kvalifiseringsstevnene. I den første utgaven ble det konkurrert i 4 × 100 meter, 4 × 200 meter, 4 × 400 meter, 4 × 800 meter og 4 × 1500 meter.
Albansk folkedrakt

En albansk folkedrakt er en type folkedrakt som blir benyttet av etniske albanere og der det tradisjonelt sett bor eller har bodd albanere. Folkedrakten blir benyttet i blant annet Kosovo, Albania, Makedonia, Hellas, Montenegro og av arbëreshë-minoriteten. Flere elementer fra folkedraktene kan spores helt tilbake til antikken.

Karakteristika

Albanske folkedrakter er ofte dekorert med elementer med bakgrunn av tidlig illyrisk oppstandelse, der symbolene ofte er soler, ørner, stjerner og slanger.

Qeleshe

Det mest tradisjonelle hodeplagget heter qeleshe, men blir også kalt «Plis».

Chapeau Albanois

Albansk Hatt også kjent for sitt franske navn - "chapeau albanois", var en type hatt som ble benyttet hovedsakelig av albanske leiesoldater i europa rundt 15-århundre frem til 18-århundre. Det blir beskrevet som en høy-kronet lue vevd fra eføy-grener.

Qylafë

Qylafë er en høy ullhatt som blir brukt i det sørlige Albania.

Sokker

Çorape er det albanske ordet for sokker. Çorape blir enten laget av ull eller bomull, og har mange motiver og farger, og noen ganger er det inkludert meget tynne metalltråder.

Belte

Brez er et tradisjonelt belte for menn, som blir benyttet av etniske albanere i balkan samt i Arbëreshe-landsbyer i Italia. Det har sin direkte opprinnelse fra det illyriske beltet.

Sko

Opinga er det tradisjonelle albanske skoene.

Vest

Xhamadan er en tradisjonell-Albansk vest laget av ullplagg, som blir benyttet av etnisk albanske menn.
EM i strandhåndball

Europamesterskapet i beachhåndball er arrangert siden 2000, og arrangeres som felles mesterskap for herrer og kvinner.
Onondaga (folk)

Onondagafolket (Onöñda'gega') er en indianerstamme som var en av de fem opprinnelige stammer i Irokeserføderasjonen (haudenosaunee-konføderasjonen). De er hjemmehørende i Onondaga County i New York i USA og som var midt i irokeserføderasjonens område. Det gjorde stammen ideell som vertskap for møtene mellom de fem opprinnelige stammer.
Onondagaene hadde symbolsk «rådsildens voktere» og vokterne av irokesernes wampum.  Denne forrangsstillingen skyldtes ikke først og fremst geografien, men den nøkkelrolle deres overhøvding Atotarho spilte ved opprettelsen av irokeserføderasjonen. 
Omkring 1162 inngikk onondagastammen en allianse med fire andre stammer, og dette skulle bli starten på irokeserføderasjonen. I 1613 begynte onondagastammen å inngå diplomatiske reladjoner med hollenderne og senere andre europeiske kolonimakter. Grunnet den store etterspørsel etter beverpels blant de europeiske handelsfolkene begynte stammen sammen med irokeserføderasjonen å angripe de omkringliggende stammer i en langvarig krig kjent som beverkrigene. Selv om irokeserføderasjonen på sitt høydepunkt kontrollerte områder fra dagens Iowa til Ontario skrumpet deres land på 1700-tallet. Samtidig steg spenninget mellom onondagastammen og immigrantene som bosatte seg i onondagastammens territorier. Diplomaten Canasatego prøvde å dempe spenningene ved Lancaster-traktaten i 1744, men onondagastammen tapte allikevel mer og mer land gjennom årerne både offisielt og uoffisielt.
Da den amerikanske uavhengighetskrig begynte i 1775 erklærte stammen seg nøytral, men ble allikevel invadert av den kontinentale hær under ledelse av Goose van Schaick den 21. april 1779 i en militær ekspedisjon kjent som Van Schaick-ekspedisjonen. Dette viste seg å være fatalt for stammen, som ble drevet fra sitt land, som nå fullt og helt ble overtatt av det nyoppståtte USA. De fleste onondagafolk flyktet til Canada, hvor mange stadig bor den dag i dag, selv om en del er flyttet tilbake til et onondagareservat opstået i deres gamle hjemland.
Quintus Smyrnaeus

Datering

Datering av Quintus' liv er meget usikkert, men er tradisjonelt blitt plassert i siste halvdel av 300-tallet e.Kr. Hans dato er tilnærmet plassert ved to avsnitt i diktet, viz. vi. 531 sqq., hvor det er en illustrasjon tatt fra en kamp menneske-udyr i et amfiteater som ble undertrykket av keiser Theodosius den store (379-395); og xiii. 335 sqq., hvor det inneholder en spådom som i henhold til Tychsen  og Koechly  som begrenser dens anvendbarhet til midten av 300-tallet.
En del forskere har dog foreslått en tidligere dato til 200- eller selv 100-tallet ved å argumentere at hans Posthomerica viser en innflytelse fra «Annen sofister», en skole av greske talere og skribenter som blomstret på denne tiden. I henhold til hans egen redegjørelse, xii. 310, begynte han å skrive dikt tidlig i ungdommen mens han gjete sauser i nærheten av Smyrna (dagens Izmir).

Påvirkninger

Hans epos på fjorten bøker (eller bokruller), kjent som Posthomerica, dekker perioden mellom slutten av Homers Iliaden og slutten på Trojakrigen. Verkets hovedbetydning er at den er den tidligste bevarte verk som dekker denne perioden, de arkaiske verkene i den episke syklus, som denne forfatteren kjente til og trakk materiale fra, har siden gått tapt.
Hans materiale er lånt fra de sykliske diktene som Vergil (hvis verker han antagelig var kjent med) også lånte fra, i særdeleshet Aethiopis (Memnons ankomst) og Iliupersis (Trojas ødeleggelse) til Arktinos fra Miletos og Ilias Mikra (Lille-Iliaden) til Lesches. Hans verk er nært modellert etter Homers tekst, skjønt det er stor enighet om at Quintus er Homer langt underlegen som dikter.

Utgivelser

Editio princeps (førsteutgaven) ved Aldo Manuzio ble utgitt i Venezia i 1504 under tittelen Quinti Calabri derelictorum ab Homero libri XIV. Venetiis: in aedibus Aldi. Aldus kaller ham for Quintus Calaber, ettersom det neste kjente manuskriptet av hans dikt ble oppdaget ved i den italienske byen Otranto i provinsen Lecce av kardinal Bessarion i 1450. Hans familienavn ble først gitt til ham av hans redaktør Lorenz Rhodomann i 1577, som inkluderte en latinsk oversettelse av Michael Neander.

Posthomerica

De første fire bøkene som dekket samme område som Aethiopis av Arktinos av Miletos, beskrev de tapre bedriftene og døden til amasonedronningen Penthesilea, til Memnon, sønn av Eos, morgenrøden eller gryningens gudinne, drept av selveste Akilles, og gravlekene som ble gjort til hans ære.
Bøkene fem til tolv dekket samme område som Lille-Iliaden av Lesches, og fortalte om tevlingen mellom Ajax og Odyssevs om for våpnene til Akilles, Ajax' død ved å begå selvmord etter å ha tapt, bedriftene til Neoptolemos, Eurypylos og Deiphobos, Paris' og Oinones død, og byggingen av den trojanske hest.
De gjenværende bøkene dekket samme område som Arktinos av Miletos' Herjingen av Troja, og fortalte om erobringen av Troja ved hjelp av den forkledde trojanske hesten som skjulte greske soldater, ofringen av den trojanske prinsessen Polyxena ved graven til Akilles, grekernes avgang, og deres spredning ved en storm.
Norocholai kullkraftverk

Norocholai kullkraftverk er et kullkraftverk under bygging i Sri Lanka. Det får en installert produksjonskapasitet på 900 MW fordelt på 3 kokere/turbiner. Anlegget blir utbygd i 2006–2010. Brenselstypen er kull. Det siktes mot en årsproduksjon på om lag 1,66 TWh.
Patt

Etymologi

Sjakktermen «patt» i den betydningen som beskrives i denne artikkelen er et lånord fra fransk (pat), evt. via tysk (Patt).
Ordets opprinnelse er sannsynligvis det latinske pactum, altså «pakt» i betydningen «overenskomst» , «enighet», «samforstand». Overføringen til sjakkterminologi skjedde via Italia og ordet patta, som på italiensk ganske enkelt betyr uavgjort. Sjakktermen for «patt» er stallo på italiensk, jfr. det engelske stalemate.

Historiske pattregler

Regelen om hva resultatet når en patt oppstår har vært mange. I shatranj, den iranske forløperen for moderne sjakk, vant den spilleren som satte motstanderen patt. I England var patt seier for den som ble satt patt. I Spania på 1700-tallet var patt en halv seier for den som satte patt. I østre Asia frem til tidlig på 1900-tallet var det et ulovlig trekk om en satte motstanderen patt. Regelen om at patt var remis ble først alment akseptert i Europa på 1800-tallet.

Forslag til regelendringer i moderne sjakk

Stormester Larry Kaufman skriver at han finner regelen om at patt betyr remis fullstendig ulogisk, siden patt er den ultimate trekktvang, dvs at hvilket som helst trekk innebærer at kongen blir tatt. Den engelske mesteren T. H. Tylor argumenterte i British Chess Magazine (1940) for at å anse patt som en remis mangler et historisk grunnlag, er irrasjonelt og er ansvarlig for en stor del av alle remiser, og derfor burde avskaffes. Men Taylor fikk mye pepper fra sjakk-kretser for sitt synspunkt, eksempelvis mener Larry Evans at forslaget innebærer en radikal endring av en århundrelang tradisjon og ville gjort sjakken kjedelig.
Velódromo Olímpico do Rio

Velódromo Olímpico do Rio er en velodrom i Rio de Janeiro i Brasil. Arenaen vil arrangere banesykling under Sommer-OL 2016.
Lille speil på veggen der

Handling

Når den elskede kongen forsvinner fra landet, tar den ond og hensynsløs kvinne (Julia Roberts) kontroll over kongeriket, og holder sin vakre 18 år gamle stedatter, Snow White (Lily Collins) som fange inne i slottet. Imidlertid kaster den nye dronningen Snow White ut og forviser henne fra landet når det viser seg at den unge, rike prins Alcott (Armie Hammer) kommer på besøk og blir tiltrukket av henne.
Vel ute på veien støter Snow White på en gjeng modige og opprørske, men snille dverger, som bestemmer seg for å huse henne. Etter hvert som Snow White føler seg mer og mer voksen og utvikler seg fra å være en jentunge til å bli en modig ung kvinne, bestemmer hun og vennene for å prøve å styrte kongeriket og bringe det tilbake til dens tidligere storhet.
Fylkesvei 4744

Fylkesvei 4744 går mellom Åm og Stokka i Vindafjord kommune. Veien er 2,7 km lang.
Frem til 2019 hadde veien betegnelsen fylkesvei 739.
Skycar M400

Beskrivelse

Ut fra planene var der først påtenkt som en cockpit for fire personer, med propeller eller turbiner der en ville hatt hjul på en bil. Disse er vridbare, slik at skyvekraften kunne brukes både vertikalt og horisontalt. Resultatet ville bli et minifly som kunne parkeres som et helikoter, men på plass tilsvarende en litt stor bil. Alternativt kunne det kjøres som en bil. Med et auto-navigeringssystem, skulle det kunne brukes av alle som kunne håndtere en bil.
Fartøyet er fortsatt dels under utvikling, og dels på teststadiet. De første prøvene viste at farkosten er i stand til å heve seg over bakken. Det videre testprogrammet ble deretter utsatt, og finansielle problemer har medført ytterligere forsinkelser. Forventet pris per fartøy, ut fra dagens modell, er ca. $ 1 million. Billigere Wankelmotorer i stedet for små turbojetmotorerr vil kanskje presse stykkprisen vesentlig lavere.
University of Sydney

Historikk

i 1848 foreslo William Wentworth i New South Wales' lovgivende forsamling å utvide Sydney College til universitet. Han mente et universitet var essensielt for utviklingen i kolonien. I 1. oktober 1850 vedtok den lovgivende forsamlingen University of Sydney Act. To år senere, 11. oktober 1852 ble universitetet innviet i bygningen som i dag er Sydney Grammar School. 27. februar 1858 fikk universitetet sitt Royal Charter av Victoria I av Storbritannia som gav universitetets grader samme rang som britiske universiteter. Året etter flyttet universitet inn i den nåværende hovedcampusen i Camperdown.
The Freesound Project

The Freesound Project er en nettside med creative commons-lisensierte lydfiler, ment hovedsakelig til bruk i musikk-komposisjon. Lydfilene blir opplastet til siden av brukerne, og kan være alt fra rene utendørsopptak eller syntetiserte lydeffekter. Alle bidrag er lastet opp med en Creative Commons Sampling Plus-lisens, og kan bli tagget med metadata, slik at andre brukere lett kan finne frem filer etter f.eks stil eller geografi. Bidrag er ikke helt frie, slik som på Wikipedia, men må bl.a krediteres opplaster ved bruk.
Prosjektet ble offisielt startet 5. april 2005, av musikkteknologi-gruppa ved Pompeu Fabra-universitetet i Barcelona.
Det første kjente lovlige bruk av lydfiler fra The Freesound Project i spillefilm er Children of Men fra 2006, som benyttet et fire sekunder langt opptak av en person som skriker.
Per 21. mai 2008 hadde prosjektet 50 000 lyder i databasen.
Cæcilia (frille)

Cæcilia (død etter 1439) var hoffdame hos dronning Filippa av England (Philippa, 1394–1430) samt elskerinnen til kong Erik av Pommern (1382–1459).
Etter dronning Philippas død i 1430, innledet hun et forhold til kong Erik. Forbindelsen omtales som allmen kjent hvilket kan ses av riksrådets klageskrift mot Erik. Ifølge en overlevering fra historikeren Arild Huitfeldt, ga Oluf Axelsen Thott henne en gang tre slag med sitt sverd og «befol hende at sige hendes Herre, at hun en Gang skulde skille ham ved Danmark». Kong Erik var tilsynelatende også innblandet i en konflikt med Thott.
Cæcilia opptråtte lojalt overfor sin herre, og fulgte ham etter avsettelsen først til Visby på Gulland (Gotland) og siden til Pommern. I kartusianerklosteret Marienkron ved Rügenwald finnes opptegnelser om henne og kong Erik fra 1450-tallet. Hun omtales i begynnelsen ved sitt navn, siden som «uxor regis» og til sist med tittelen «domina Cecilia regina». Dette kunne tyde på at forbindelsen med Erik til sist var blitt legitim.
Julian Faye Lund

Rosenborg

19. februar 2015 skrev han under en treårskontrakt med Rosenborg. Han fullførte ungdomsskolen i Oslo og ble spilleklar for Rosenborg 22. juli 2015.
6. februar 2016 fikk han sin A-lagsdebut for Rosenborg mot Byåsen.
7. mars 2019 skrev han under en ny treårskontrakt ut 2021.

Levanger (lån)

28. mars 2017 ble han lånt ut fra Rosenborg til Levanger. Lånet varte i første omgang fram til 21. juli 2017. Det ble senere forlenget ut sesongen.
23. april 2017 fikk han sin OBOS-ligadebut for Levanger mot Mjøndalen. Han spilte 27 seriekamper og 2 cupkamper for Levanger i sesongen 2017.
4. desember 2017 ble lånet forlenget ut 2018.

Mjøndalen (lån)

22. mars 2019 ble han lånt ut fra Rosenborg til Mjøndalen til 5. august 2019. 4. august ble lånet forlenget ut august. 29. august ble lånet forlenget ut sesongen.

Landslaget

Han ble tatt ut i Norges tropp til U19-EM 2018 i  Finland.
6. november 2018 ble han tatt ut i sin første landslagstropp for Norge U21 i kampen mot Tyrkia U21 (20. november). 20. november 2018 fikk han sin første U21-landskamp for Norge mot Tyrkia.
Han ble tatt ut i Norges tropp til U20-VM 2019 i Polen.
Now & Then

Now & Then er et musikkalbum med The Carpenters, utgitt 9. mai 1973. 
Albumet ble produsert av Karen Carpenter og Richard Carpenter.
Hopliinae

Utseende

Middelsstore (de nordeuropeiske artene 8-11 millimeter) biller, korte og kraftige, tilsynelatende hårløse biller. Kroppen er gjerne kledt med lyse skjell som gir dem et støvete utseende, noen ganger med en matt metallglans. Pronotum har jevnt rundede sider. Dekkvingene er litt avflatet oppå og dekker hele bakkroppen bortsett fra det siste leddet. Beina er forholdsvis lange.

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.
Justus av Canterbury

Bakgrunn, misjonær

Han var romer av fødsel, og en av misjonærene som ble sendt til England av pave Gregor I i 601 etter at Augustin av Canterbury hadde bedt om flere prester.

Biskop av Rochester

Justus ble den første biskopen av Rochester. Da det brøt ut kristenforfølgelse etter kong Æthelbert av Kents død flyktet han til Gallia, men kom etter et år tilbake og ble gjeninnsatt som biskop. Han skal ha styrt bispedømmet med kløkt og kyndighet.
Oregon

Geografi

Staten har et av de mest varierte landskapene i USA. Nær stillehavskysten har Oregon mye skog. Kaskadefjellene går gjennom midten av staten fra nord til sør. I Kaskadefjellet finnes kalderaen Crater Lake som også er en nasjonalpark. Øst for fjellkjeden er landskapet svært tørt, men med fuktigere skogs- og sletteområder i nordøst.
En stor del av befolkningen i Oregon er bosatt i den fruktbare Willeamette Valley, og da særlig i byer som Portland, Salem, Albany og Eugene.

Geologi

Geologien i Oregon er veldig variert og spenner vidt både i tid og rom. De eldste steinformasjonane finnes i Blue Mountains (i nordøst) og i Klamath Mountains (i sørvest) og er fra 100 til 400 millioner år gamle. De yngste formasjonen på den andre siden ble først dannet ved lavastrømmer fra South Sister eller Newberry Crater for 1000 år siden.

Historie

Både Spania og Storbritannia gjorde krav på området på 1500-tallet. I 1792 kom Robert Gray til området vestfra via Columbia River og siden strømmet det på med pelsjegere. Da Jacob Astor (1763–1848) opprettet handelsstasjonen Astoria økte strømmen av nybyggere ytterligere. I 1842 oppga Storbritannia sitt krav på Oregon, som så ble opptatt som USAs 33. delstat i 1859.

Turisme

Turisme er også en sterk industri i staten. Det er naturressursene som fjell, skoger, strender og innsjøer (inkludert Crater Lake nasjonalpark) som først og fremst trekker besøkende til staten gjennom året. I Ashland arrangeres hvert år Oregon Shakespeare Festival, noe som er et stort trekkplaster for den sørlige delen av staten. 
Oregon er hjemstedet til svært mange bryggerier og Portland har det største antall bryggerier i en by i hele verden.
Det skjer stadig filmopptak i Oregon, blant annet er Deltagjengen, Free Willy, Førskolepurk, Gjøkeredet, og  Stand by Me innspilt i Oregon. Skaperen av  The Simpsons, Matt Groening er født i Oregon og har tatt med mange referanser fra hans hjemby Portland i TV-serien

Fylker

Oregon har 36 fylker (counties).
Pomade

Pomade er salvelignende, ofte litt harde parfymerte blandinger til kosmetisk bruk. De inneholder fettstoffer og eventuelt forskjellige mengder vaselin eller fast parafin og voksarter, farge og antiseptiske stoffer. Eksempler er leppepomade og hårpomade. Med unntak av leppepomade er pomade gått mer og mer ut av bruk og erstattet av kremer, geler og lignende.
Microlucanus

Utseende

En liten, svart hjortebille. Arten mangler flygevinger, dekkvingene er korte og høyt hvelvede. Hannen har ikke spesielt forstørrede kjever, men kan kjennes på et blankt parti ved spissen av dekkvingene, dette er et unikt trekk. Oversiden er tett og kraftig punktert og delvis dekket med brun bestøvning. Pronotum har fint tagget ytterkant.

Levevis

Larvene utvikler seg i morken ved.

Utbredelse

Arten ble beskrevet fra Guadalcanal i Salomonøyene.
Nyainqentanglha

Nyenchen Tanglha eller Nyainqêntanglha (tibetansk: གཉ་ཆེན་ཐང་ལྷ་, Wylie: 'Gnyan-chen-thang-lha'; kinesisk: 念青唐古拉山, pinyin: Niànqīngtánggǔlā Shān) er en fjellkjede som ligger i Nyingchi-prefekturet i det sentrale Tibet.

Geografi

Fjellkjeden har mer enn tretti topper som er over 6000 moh., fire av dem når over 7000 moh. Den deler Tibet i to og danner et vannskille mellom elvene Yarlung Zangbo (Brahmaputra) og Nu (Salwin).
Det høyaete punktet er fjellet med samme navn som kjeden, Nyainqêntanglha feng, som er 7162 moh. og ble besteget første gang i 1986 av en gruppe japanske fjellklatrere.
(andre kilder sier 7088 moh.).
Fjellkjeden ligger sør for innsjøen Namtso (Tengrinor), den nest største saltvannssjøen i Tibet. Den nærmeste byen er Yangpachen. Nyainêntanglhaer ligger rundt 30 mil nordvest for Lhasa.

Religiøs betydning

Nyainêntanglha betyr gressletteguden på tibetansk. Ifølge tibetansk folketro er guden for fjellet gift med gudinnen for den hellige Namtso-sjøen, og det finnes mange sagn og sanger om de to. Gudeparet, gjennom sine fysiske symboler, blir særlig dyrket i saueår, ettersom de begge skal ha blitt født i et slikt år.
Samvirkekonstruksjon

Samvirkekonstruksjon er en konstruksjon med tverrsnitt satt sammen av deler av betong eller av betong og stål, hvor delene virker sammen.
Samvirkebruer er gjerne satt sammen av stålkonstruksjoner og med betongdekke øverst.
Jean-Martin Charcot

Liv og virke

Charcot arbeidet og underviste ved Salpêtrièrehospitalet i 33 år. Hans ry som instruktør tiltrakk studenter fra hele Europa. I 1882 etablerte han en nevrologiosk klinikk ved Salpêtrière, den første av sitt slag i Europa.
Han var verdens første professor i nevrologi og regnes av mange som den moderne nevrologis grunnlegger. Han beskrev den kliniske tilstanden sclérose en plaques, i dag kjent som multippel sklerose. Han var også den første til å skrive om amyotrofisk lateralsklerose, astasi, claudicatio intermittens og herpes zoster.
Charcot var også beskjeftiget med hypnose. Han trakk paralleller mellom hysteri og hypnose. En person som opplevde hysteri gjennomgikk de samme tilstandene som en person som ble hypnotisert: kramper, raseri, redsel, hukommelsestap. Charcot mente at hypnosen, som hysteriet, skyldtes et svekket nervesystem. Gjennom sine offentlige demonstrasjoner av hypnose på pasienter, beskrev han pasientens symptomer og gjennomførte behandling.
Charcot vakte sterke sym- og antipatier blant tidens leger. Mange beundret ham som en dramatisk og sterk lederfigur. Han syntes å ha et magnetisk skuespillertalent somr gjorde at han med sin blotte utstråling kunne utøve en suggestiv makt over mennesker som var mottagelige for hypnose. Av andre er han blitt kritisert for å anvende mennesker som forskningsmateriale.
Karakteristisk for Charcot er uttalelsen at «teorier er bra å ha, men de hindrer ikke at fakta eksisterer» - La théorie, c'est bon, mais ça n'empêche pas d'exister.
Charcot ble i 1883 medlem av Det franske vitenskapsakademi.
Charcots arbeider blir beskrevet inngående av Axel Munthe i Boken om San Michele. Også i Henri Ellenbergers standardverk Die Entdeckung des Unbewußten: Geschichte und Entwicklung der dynamischen Psychiatrie von den Anfängen bis zu Janet, Freud, Adler und Jung gir en utførlig fremstilling av Charcots virke.
Noen av Charcots mest kjente medisinske studenter var Georges Gilles de la Tourette, Joseph Babinski, Gheorghe Marinescu, Pierre Janet og Charles-Joseph Bouchard.
Han var far til legen og polarforskeren Jean-Baptiste Charcot.